Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: Melléklet a 6/2000. (III. 17.) EüM rendelethez
Paragraph Index: 529

2. Követelmények Az egészségügyi kártevőirtó szakmunkás legyen képes: — az egészségügyi kártevők biológiai sajátosságainak, a védekezés szakmai feltételeinek, a védekezésre szolgáló módszercsoportok felhasználási lehetőségeinek ismeretében = a kártevőket felismerni, = a védekezési eljárásokat kivitelezni, = a fertőzöttség és a védekezés során elért eredmények objektív mérésére szolgáló módszereket alkalmazni, — az irtószerek (hatóanyagok és készítmények) felhasználási lehetőségeinek fizikai, kémiai és toxikológiai tulajdonságainak, ártalmainak és azok megelőzésének és az egészségügyi kártevők elleni védekezésre vonatkozó jogszabályok ismeretében a munka- és környezetvédelmi, illetve a biztonságtechnikai előírásokat betartani, — a „Johan Béla” Országos Epidemiológiai Központ által időszakosan megjelentetett „Tájékoztató az engedélyezett irtószerekről és az egészségügyi kártevők elleni védekezés szakmai irányelveiről” című kiadványt használni, — a munka végzéséhez szükséges gépeket kezelni, üzemeltetni, karbantartani, — irtószerek, eszközök és veszélyes hulladékok jogszabályban rögzített módon való kezeléséről gondoskodni, 2000/23. szám — mérgezés esetén munkatársi elsősegélynyújtást alkalmazni, — szakmai ismereteire támaszkodva tevékenysége során legyen képes biztosítani a környezet védelmét, valamint körültekintéssel a kezelés esetleges káros hatásai alól tudja mentesíteni a célszervezeteken kívüli élőlénycsoportokat, — az irtószerek szállításával, raktározásával és nyilvántartásával kapcsolatos előírásokat betartani, — a szakmai, etikai és jogi normákat teljes felelősséggel betartani, — megbízóival, munkatársaival, környezetével szakszerű, etikus kommunikációt fenntartani, — megjelenésével, magatartásával, beszédével a munkakörével kapcsolatos elvárásoknak megfelelni. IV. Szakképesítés vizsgáztatási követelményei

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes